આ રોડ પરથી પસાર થનાર એક બાઇકચાલકે મિડ-ડે LOCALને જણાવ્યું હતું કે ‘ખાડાઓથી ભરેલો તથા પાણીના લીકેજને કારણે રોડની હાલત બહુ બેકાર થઈ ગઈ છે. હું રોજ મારી બાઇક પર અહીંથી પસાર થાઉં છું. બાઇકને ખૂબ જ ધીમી અને સંભાળપૂર્વક ચલાવવી પડતી હોય છે. કથળેલા રોડને કારણે કેટલીયે વાર કેટલાય બાઇકરોના પડી જવાના બનાવ બન્યા છે. આ સમસ્યા જૂની છે છતાં રોડના રિનોવેશન બાબતે કોઈ જ પ્રકારનાં પગલાં ભરવામાં આવતાં ન હોવાથી અહીંથી પસાર થનારાઓની હાલત કફોડી થાય છે. વહેલી તકે આ રોડને સરખો કરવામાં આવે જેથી લોકોને કક્ટ સહન કરવા ન પડે.’